
**SKOLEHELSETJENESTEN 2024/2025, Røkland skole**

**Hei alle elever og foresatte!**



**Velkommen til nytt skoleår!**



Helsesykepleier Bente M. Lund Eriksen vil være tilgjengelig ved Røkland skole mandag-tirsdag og onsdag skoleåret 2024/25.

Skolehelsetjenesten har et fast program som følges hvert skoleår og individuelle samtaler med elevene, samt kontakt med foresatte og lærere. Etter ønske fra elevene via elevråd er det også satt av tid til «Åpen dør» hvor elevene kan komme uten at de har en avtale. Helsesykepleier vil også være tilgjengelig ute i friminuttene innimellom når det er rom for det.

Helsesykepleier deltar også i ulike møter som f.eks S-team, samarbeidsmøter og ansvarsgruppemøter.

Lusekampanjen anbefales hver høst og er lagt til uke 35.

Dersom det oppdages lus, bør behandlingen startes umiddelbart.

Utfyllende opplysninger og svar på spørsmål, finner dere på nettsiden:

<http://lusfrinorge.no/>

I løpet av skoleåret 2024/25 vil det bli gjennomført vaksinasjon av elevene i 2., 6.,7. og 10. klasse. Vaksinene som gis er følgende;

2. trinn vaksine mot difteri, stivkrampe, kikhoste, poliomyelitt. (Tetravac)

6. trinn MMR-vaksine mot meslinger, kusma, røde hunder. (MMR)

7.trinn vaksine mot HPV-virus, totalt 2 vaksiner (høst + vår). (Cervarix)

10.trinn vaksine mot difteri, stivkrampe, kikhoste og polio (Repeva

Jeg ønsker å delta på foreldremøtene i de fleste klassene på høsten slik at jeg kan informere om skolehelsetjenesten generelt og svare på evt. spørsmål.

Helsesykepleier vil undervise i forhold til følgende tema i de ulike klassetrinn;

|  |  |
| --- | --- |
| **Klassetrinn** | **Tema** |
| 1.trinn | Skolestartundersøkelse (m/lege) |
| 1.trinn, 3 trinn og 6 trinn | Tryggere Barndom |
| 3. trinn | Sunne livsvaner (m/tannpleier), vekt/høydemåling. Helsedag med «stasjonsarbeidsprinsipp» |
| 5. trinn | Pubertet/selvbilde |
| 8.trinn | I |
| 9.trinn | Seksualundervisning |

Hvert år blir Verdensdagen for psykisk helse markert på skolen. I løpet av oktober 2024 og tema er; **vi trenger å snakke mer sammen. #gi8minutter**

Foresatte og kontaktlærere til elevene i 7. klassene vil i løpet av februar 2025 bli invitert til et temamøte ang. ungdom og alkohol med utgangspunkt i diskusjonsopplegget «Tør å sette grenser». Nytt fra 2024 var at Felles Ansvar Salten bidro med sin kunnskap/info på dette foreldremøtet.

Ved behov kan helsesykepleier kontaktes på **tlf. 91373210**, evt via mail; **bente.l.eriksen@saltdal.kommune.no**

Utenfor kontoret mitt på Røkland skole henger det en postkasse hvor elever/foreldre kan legge en beskjed hvis dere ønsker at jeg skal kontakte dere

De som ønsker det vil da bli kontaktet av helsesykepleier.

**Velkommen til samarbeidet, og lykke til med skoleåret!**



Med vennlig hilsen

Helsesykepleier Bente M Lund Eriksen